
OVO JE PA, BAREM 
NE IZGLEDA 

KAO VILA NE- 

MOJA SALA 
ZA JOGU. DO- 
ŠLA SAM DA ŽI- 
VIM OVDE KADA 

SAM NAPUSTI- 
LA OČEVU 


RAZLIMEM SE 
MNOGO U TE 
STVARI. 


PREMA HINDU- 
ISTIČKIM RELIGIJAMA, 
NIJE DOVOLJAN JEDAN 
ŽIVOT DA SAGLEDAMO PO- 
SLEDICE SVOJIH DELA... 
BILE ONE POZITIVNE 
ILI NEGATIVNE. 

ZATO SE REINKARNIRAMO... 
KAKO BISMO JOŠ NEŠTO URADILI... 
I EVENTUALNO POPRAVILI 


STVARI. 


TAJ BESKRAJNI 
CIKLUS ZOVE SE 
SAMSARA... | BOLAN 
JE, JER SE SASTOJI 
OD PONOVNIH SU- 
SRETA, OSEĆANJA, 
STRASTI | GUBI- 
TAKA DRAGIH 
OSOBA. 


ZAR TI 
NI U ŠTA NE 
VERUJES? 


TACNIJE BI 
BILO REĆI DA NE 
SUDIM PO TOME... 
| POSEBNO KAD SU 
fJ) POSREDI STVARI 
KOJE SU MI NE- 
POZNATE. 

FASCINANTNO. 

IZVINITE. SADA JEDEM SAMO INSEKTE. 

INSEKTI SU JEDINI 
KOJI O NAMA BRINU KADA 
LIMREMO. NAJPRE NEKE 
VRSTE MUVA... 


NAKON TOGA MUVE 


USTUPAJU PROSTOR TVRDO- 


KADA POČNE PROCES : i 
RASPADANJA, DOLAZE - | 
ZUNZARE | ZELENE MUVE: I | | KRILCIMA | LEPTIRIMA, KOJI ĆE 

POJESTI MASNOĆE. GRINJE СЕ 


DEHIDRIRANO DAKLE... GLEDANO IZ 
TELO POTOM ĆE TE PERSPEKTIVE, IMATE LI 
POSTATI ΘΤΑΝΙ- I DALJE ŽELJU DA 
UMRETE? 


A 
ALTERNATI- 
VA JE OVO šTO 
STOJI PRED 


TATA, ŠTA TO = A OPAL... VIDIM DA 
RADIŠ? ŠTA TI TO ĐE MEĐU NAMA PO- 


SMERAS? NOVO RADA RAZLIMEVA- 
<\ A ΝΟΕ. TO JE DOKAZ DA 
KLONOVI, NAŽALOST, 


IZNOVA PONAVLJAJU 
ISTE RADNJE... 


LJ 

LEST KOJA RA- 
ZARA". LEKARI JE 
ZOVU RAK, ALI TO 
JE ZAPRAVO LIVEK 
VIRUS KOJI JE 

POSLEDICA 
KLONIRA- 


ALI OVO 
ŠTO VIDITE 
JE DO SADA 


POKUŠAO SAM NAJBOLJI 


DA RESIM PROBLEM 
KRENUVŠI OD NAJDRA- 
ŽIH OSOBA, POČEVŠI OD 
SEBE... STVORIVŠI VISE 

KLONOVA U ŽIVOTU... 

MENI SE ČINI 

POLUDEO! 

+ STRIP 9 


DOSIJE HIKS: 
(NE) ŽELIM DA 


VERUJEM 


Marko Šelić 


Već deceniju i po, predgovor je jedan od 
zaštitnih znakova naših izdanja — pa se njegov 
izostanak prilično primeti. Odlučili smo da vas 
u ovu priču , bacimo" bez ikakvih prethodnih 
napomena jer nam se činilo prigodnijim da o 
njoj proćaskamo nakon, a ne pre čitanja: ona 
je po mnogo čemu posebna, važna na nivou 
celog serijala, pa osvrt traži više prostora. O 
njoj je, uostalom, i veoma teško govoriti kroz 
polumaglovite uvodničke crtice, koje se upinju 
da izbegnu ,,spojlere’, jer je nakrcana linkovi- 
ma ka čitavom DD univerzumu i svaki pokušaj 
da unapred povežemo konce samo bi kvario 
doživljaj. No, tog ćemo posla pokušati da se la- 
timo sada, na kraju; u nameri da raščivijamo šta 
smo to upravo pročitali, krenućemo od bukval- 
nog „Sta smo to pročitali" - od porekla ove 
dugometražne epizode i pitanja zašto se udomi- 
la baš u našem Specijalnom broju Zlatne serije. 


BESKUĆNA PRIČA 


„Udomiti” je zapravo prilično tačna reč. Si- 
tuacija je zbunila i dilandogovce u matičnoj 
Italiji: godinama unazad, edicija Dilan Dog 
Specijal posvećena je zasebnom rukavcu 
zvanom Planeta mrtvih, čije ste sve dosadašnje 

„Ci si... vi ste Dilan Dog..." 
„Od rodenja, a možda i pre toga.” 
(Dilan Dog #22: „Tunel strave") 


Alesandro Bilota sa primerkom za sada 
poslednje priče u serijalu Planeta mrtvih 


nastavke imali prilike da čitate i u našem izda- 
nju; onda se dogodilo da logo Planete izostane 
s naslovne strane najnovijeg Specijala, iako ga je 
napisao upravo Bilota, tvorac sage o oronulom 
Dilanu u svetu zombijske postapokalipse. Na 
tu opštu zbunjenost autor je kratko odgovorio: 
»Pričaćemo kad pročitate. Razlog više zašto ovaj 
tekst stoji baš ovde: poslušali smo ga. Pre toga 
je, međutim, trebalo odlučiti kud ćemo s ovom 
pričom mi: imamo Planetu mrtvih kao Dilanovu 
ediciju, ali Specijal - nemamo. I tako je, po liniji 
„specijalnosti”, ona dospela na najlogičnije me- 
sto koje možemo da ponudimo. Problem rešen, 
bar zasad. A da bi se razumelo zašto je do svega 
toga uopšte došlo, potreban je narativni boks s 
tekstom: „20 to vreme, u Italiji..." 


Da ne okolišamo: sva je prilika da je Planeta 
stavljena na pauzu usred i usled redakcijskih 
previranja. Dilan Dog - makar regularna serija, 
ali to uvek ima odjeka i na ostale — trenutno 
prolazi još jedan proces ,reinstalacije"; vesti 
kažu da je ovo zahtevao lično Ticijano Sklavi. 
Izgleda da je došlo do podvlačenja crte i su- 
miranja rezultata uredničkog (i scenarističkog) 
rada Roberta Rekionija: ciklus Meteor, pa 
ciklus Dilan Dog 666, nastojanje da se detektiv 
od košmara osavremeni a da mu se vrati stara 
slava, jubilarni 400. broj i simbolično stradanje 
Tvorca od ruke Junaka, kako bi se izašlo iz nje- 
gove senke... pa, izgleda da je posle svega toga 
Tvorčeva i dalje poslednja. I glasi: Dilan Dog se 
vraća na fabrička podešavanja. Kako će se tačno 
taj prevrat na prevrat odigrati - čitaćemo i kod 
nas na stranama regularne serije. Čini se da u 
toj buri prečih dilema nije bilo prostora za od- 
luku o sudbini Planete (svakako bolje no da se 
lomilo preko kolena), te je ta odluka naprosto 
odložena. Ali nije odložen i novi broj Specijala. 
Trebalo je, dakle, smisliti šta da se, tokom cele 
ujdurme, uradi s ovim gorućim problemom. 


Činjenica da „Projekat 'Hiks" potpisuje 
Bilota sugeriše nam gotovo nesumnjivo da 
je posredi priča pisana za Planetu mrtvih - iz 


koje su, pri novonastalim okolnostima, na- 
prosto isečene/prekomponovane scene post- 
apokaliptične sadašnjice junaka. Tome svedoči 
i autorova izjava da je zapravo završio rad na 
svom magnum opusu: svi naredni nastavci 
već su napisani (ili bar detaljno isplanirani). 
Rekioni reče da je posredi epizoda koja važi 
i za kanon regularne serije i za Bilotin serijal, 
ali modus operandi kojim je pisana kaže nam 
čemu ona ipak pripada ,,malo vise" - a posled- 
nja scena dođe kao corpus delicti. 


Da bismo ovo jasno sagledali, sledi brzi kurs. 


KOMPOZICIJA 
PLANETE MRTVIH 


»...pobeda zombija, oaza ljudi 
bez pamćenja, više se i ne zna ko su jedni, 
a ko drugi, ko su pravi mrtvaci..." 


(Madam Trelkovski u 
Dilanu Dogu #25: , Morgana") 


Citat zvuči kao direktna inspiracija za si- 
nopsis Planete, sage iznikle iz jedne jedine kratke 
priče koja je doživela ogroman uspeh (objavili 
smo je u 7. broju naše Biblioteke Obojeni pro- 
gram). Otud je najpre došlo do odluke da priča 
dobije svoja dva prednastavka (kod nas: „Zbo- 
gom, Gručo" u OP #1 i „Sumrak živih mrtvaca", 
Planeta mrtvih, nulti broj); kad je poduhvat još 
više oduševio čitaoce, desila se ta hrabra i sjajna 
odluka da se Specijal posveti isključivo Bilotinoj 
ideji. Isprva je bilo neizvesno je li ovo legitimna 
Dilanova budućnost ili ,šta bi bilo kad bi bilo" 
varijanta; poslednji susret Dilana i Martija raz- 
vejao je misteriju (12. broj naše Zlatne serije) 
- kratak susret ,našeg" i Dilana iz Planete po- 
tvrdio nam je da je reč o zasebnim granama mul- 
tiverzuma. Uz vrlo, vrlo bitnu napomenu: ,,naš" 
Dilan neće postati taj budući, ali za budućeg važi 
prošlost ,,našeg". Sve epizode koje smo ikada 
pročitali taj budući Dilan jeste proživeo. 

, Zona sumraka? 

Bilota ispisuje dilanovsku verziju ukrštanja 
Milerovog Mračnog viteza i Kirkmanovog 
serijala Okružen mrtvima: ostareli istraživač 
noćnih mora u razorenom svetu, izmučen 
grižom savesti, polagano se vraća u samoga 
sebe i volju da se bori. Od te neloše ali brzo- 
iscrpive premise autor je sagradio nešto istin- 
ski neverovatno: novo, nadahnuto mapiranje 
svih bitnih mesta i likova serijala. Da bi ovo 
postigao, odlučio se za mozaičku strukturu: 
glavna radnja često biva potisnuta u senku one 
epizodne, posvećene konkretnom liku (Ksa- 
barasu, Gruču, Smrti, Sibil Brauning...), a 
svojim portretisanjem Bilota redovno baca pot- 
puno novo svetlo na sve što o ovim junacima 
znamo i pritom uspe da nimalo ne pokarabasi 
kanon. Kao da zaranja u neistražene dubine, 
održavajući površinu netaknutom. Eto kako 
je Planeta postala najzdravije i „najautorskije” 
tkivo DD produkcije. 


Otud je samo bilo pitanje vremena kada će 
se pozabaviti famoznim profesorom Hiksom. 
Tačnije: obojicom profesora Hiks. 


KANONSKI HIKSI 


Kao što postoje pomalo ,beskuéne” priče, 
postoje i napušteni junaci. Braća Hiks su vodeći 
primer: pravo je čudo (i šteta) što se desilo da 
ih se Sklavi potpuno mane, a i da niko posle 
njega ne zađe ozbiljnije na ovo tle bremenito 
mogućnostima. 


Navodno, tvorac Dilana tvrdi da mu isprva 
nije ni bio plan da poveže dva Hiksa: to mu je 
sinulo tek kad je primetio da u pričama ima 
dvojicu profesora s istim prezimenom. Ako 
je verovati jednom postmodernisti, u čijem 
je opisu zanimanja da se, kad god može, ,па- 
pravi lud". No, mogla bi to biti i istina: zna se 
da je Sklavi tih prvih godina radio krajnje 
udarničkim tempom, pa se možda i desilo da 
u razmaku od samo 7 epizoda slučajno dodeli 

EN <= „Tunel strave 
isto prezime bitnim likovima. Prvi je profe- 
sor Hiks iz Zone sumraka (istoimena epizoda 
u 3. tomu naše Biblioteke Dilan Dog), a drugi 
profesor Hiks iz Londona (,Između života i 
smrti" u tomu 5). Ovaj prvi mesmerizovao je 
čitav gradić Invereri, te zanavek krpi i održava 
meštane u tom stanju; drugi se, kad smo ga prvi 
put sreli, bavio stvaranjem frankenštajnskih 
čudovišta podno bolničkih prostorija. Mnogo 
je bitnije šta je radio pri drugom susretu. 


„Tunel strave" (8. tom Biblioteke Dilan Dog) 
neuporedivo je relevantniji. Tu se londonski 
Hiks otkriva kao majstor kloniranja, te lično 
poveri Dilanu sve ono na šta se Bilota u svo- 
joj priči oslanja. Doktor nacista, kreator sop- 
stvenih kopija, ali i gomile dece u okviru pro- 
jekta „Hiks”. Kada ga vidimo po treći put, od 
Dilana se zahteva povratak u Zonu sumraka 
(epizoda se baš tako i zove, a naći ćete je u 19. 
knjizi spominjane Biblioteke), jer Hiks jedini 
spas za svoju ćerku Opal vidi baš u svom bra- 
tu iz Invererija. To je priča u kojoj ih Sklavi 


»Povratak u Zonu sumraka? 


napokon dovodi u vezu. Opal će se kasnije po- 
javiti i u ,Poslednjem čoveku na Zemlji" (kod 
nas: knjiga 26), ali tu ćemo epizodu zbog njene 
metastripovske poente sada ostaviti po strani. 


Elem: kula izvesnog Vergerusa, to jest Ksa- 
barasa, takođe je deo Sklavijevog kanona. 


BILOTINI HIKSI 


„Dijagnostikovali su mi rak u terminalnoj 
fazi... i bilo je izvesno da mi nema spasa. Sve 
dok se nisam dočepao rezultata istraživanja 
vašeg starog poznanika, doktora Ksabarasa!" 
(Doktor Hiks u „Zbogom, Gru£o”) 


Hiks je krucijalno važan za Planetu mr- 
tvih: epidemiju je uzrokovao upravo on, 
isprobavajući Ksabarasove serume na sebi - i 
svom asistentu Donaldu Vizdomu. Vizdom 
ugrize Gruča, i nesrećni pomoćnik tako po- 
stane nulti pacijent. Eto zašto nikakve sumnje 


nije bilo da se saga jednom mora podrobnije 
vratiti na londonskog Hiksa... što će neminov- 
no u stvar uplesti i njegovog brata. Činjenica da 
o njihovom odnosu ne znamo praktično ništa 
zvuči kao klasična Bilotina meta. Da bi izveo 
ono što izvodi s likovima u Planeti, scenarista 
se najpre oslanja na svoje oštro oko za detalj: 
pronalaženje savršenog mesta u koje može da 
uskoči i raspiše ga, bilo da je reč o mestu u 
karakterizaciji ili u radnji (najčešće oba). Evo 
kako je to ovog puta izveo. 


Kada londonski Hiks pripoveda Dilanu 
svoje nacističke dane u ,Tunelu strave" i dođe 
do trenutka kad mu firer daje otkaz, mi ga vi- 
dimo očajnog kako u sebe uperava revolver (ne 
i kako puca); istina, čujemo pucanj, ali već smo 
drugde, u operacionoj sali gde se rađa klon. 
Bilota ovo pod konac poštuje: kod njega, u 
nastavku scene Hiks zapuca, ali ne u sebe - već 
u Dilana, i to je taj pucanj koji smo čuli. A na- 
kon njihove jurnjave i pogibije takođe vidimo 
rađanje klona. Ovo je klasičan primer pristupa 


»Iza ogledala“ 

Planeti - setimo se samo istog virtuoznog „ule- 
tanja" u radnju kultne epizode „Iza ogledala". 


Od te ulazne tačke počinje tkanje izuzetne 
priče koju ste pročitali: ona kao salivena paše 
kanonu, vešto ga proširuje a da ga nijednog mo- 
menta ne pokvari, ali usput otvara autentično 
svoja pitanja i igra svoju igru. Pogledajmo de- 
taljnije čega tu sve ima. 


Tekst smo, nimalo slučajno, započeli 
komadićem dijaloga iz „Tunela strave". Scena 
talačke krize slična je Bilotinoj, samo što se 
kod njega razrešava daleko lakše: dronom. 
Onomad kad toga ne beše, ubica je zapravo 
izdejstvovao razgovor s Dilanom. Na pitanje 
je li on Dilan Dog, naš junak kaže da je to od 
rođenja - a možda i ranije. Tada smo to poveza- 
li s ustaljenom Gručovom pošalicom o reinkar- 
naciji, koja veli da je Dilan postojao još pre 300 
godina (pa je u jubilarnom 100. broju ispalo 
da to kanda i nije šala, ehm). Bilota bira da 
se na svoj način poigra ovim, i tako dobijamo 
Dilana-klona; na kraju epizode ispostavlja se da 
je to tek mentalna manipulacija drugog brata 
Hiksa, hipnotizera, te da su sve te sekvence in- 
dukovana laž umetnuta u Dilanovu svest da ga 
sludi. No, je li zaista tako? Dilan savetuje Opal 
da se, kao i on, priseti nečega zasigurno stvar- 
nog, neke uspomene koja svedoči da su zaista 
živeli svoje živote... nečega što se nipošto ne 
može dovesti u pitanje. I čega bira da se seti? 
Ni manje ni više nego scene u kojoj na ruka- 
ma nosi Morganu. Nesumnjivo legendarno, 
ovekovečeno i u Stanovom kadru i na Vilinoj 
naslovnoj strani za Dilana Doga #25 (Biblioteka 
DD, knjiga 9). ALI. To je epizoda koja dilan- 
dogolozima zadaje ubedljivo najviše muka pri 
tumačenju, nakrcana oniričkim sekvencama i 
preklapanjima različitih nivoa realnosti... što 
će reći, epizoda u kojoj ne znamo šta je stvar- 
no, i je li išta. Odličan scenaristički trik, koji 
nas ostavlja u zapitanosti da li je sve to s Dila- 
nom-klonom tek implementirana fikcija. U šta 
želimo da poverujemo - na nama je. 


169 


Ostale zanimljivosti: detalj surogat majke 
londonskog Hiksa. ,, Morgana" je, između sve- 
ga ostalog po čemu je bitna, i prva epizoda u 
kojoj se pojavljuje madam Trelkovski. Madam 
Marija Trelkovski. Surogat majka zove se upra- 
vo Marija. Slučajnost ili zametak neke buduće 
epizode, kada će Bilota i o Trelkovski ispisati 
svoju verziju zakulisne biografije i time je po- 
vezati s događajima u Planeti? Valja spomenuti 
i kadar retke fotografije na kojoj su braća Hiks 
zajedno: ko nam to saopštava? Ni u jednom 
trenutku priča nam ne otkriva čiji smo to glas 
začuli. A vernim čitaocima nije promakla ni in- 
teresantnost da su svi stanovnici Invererija koje 
inače znamo - Mejbel, Haron, otac Flanegan 
- već tu u detinjstvu braće Hiks, što bi značilo 
da kasnije nisu samo mesmerizovani... nego i 
klonirani. 


Sve nas to privodi završnoj sceni, onoj za 
koju rekosmo da ,Projekat 'Hiks" ipak opre- 
deljuje kao poglavlje Bilotine velike sage. U 
njoj londonski Hiks razgovara s Donaldom 
Vizdomom. Svojim asistentom iz Planete. U 
Ksabarasovoj kuli. Tik pre no što se zapute za 
London da se bace na posao. 


Ko se pita šta dalje sledi - može slobodno 
iznova da se baci na Planetu mrtvih, i svi će 
delići sesti na svoje mesto. A šta tek dolazi... tu 
smo da zajedno otkrijemo. 

